ભારત અને અફઘાનિસ્તાન વચ્ચેની ઐતિહાસિક ટેસ્ટ મેચ આવતા ગુરુવારે શરૃ થશે. એ સાથે જ ટેસ્ટ ક્રિકેટ રમનાર દેશોની સંખ્યા વધીને ૧૨ થશે. ભારતીય ટીમ તેના કેપ્ટન વિરાટ કોહલી વિના રમશે. આ ટેસ્ટ મેચ માટે ભારતીય ટીમનું સુકાન અજિંક્ય રહાણેને સોંપવામાં આવ્યું છે.જાડેજા હાલ વિશ્વમાં ચોથા નંબરની રેક્નવાળો ટેસ્ટ બોલર છે તો અશ્વિન પાંચમા નંબરે છે. આ બંને બોલર અફઘાન ટીમને એની પહેલી જ ટેસ્ટ મેચમાં હરાવવા સજ્જ થઈ ગયા છે એવામાં સ્ટેનિકઝાઈએ ઉપર મુજબનું નિવેદન કર્યું છે. સ્ટેનિકઝાઈનો દાવો છે કે એની પાસે સ્ટાર લેગબ્રેક બોલર છે - રાશિદ ખાન. તે ઉપરાંત સગીર વયનો મુજીબ ઉર રહેમાન અને અનુભવી સ્પિનર મોહમ્મદ નબી છે અને આ ત્રણેય બોલર ભારતીય સ્પિન જોડી કરતાં વધારે સારા છે. ઈએસપીએન ચેનલે સ્ટેનિકઝાઈને એવું કહેતા ટાંક્યો છે કે આખી દુનિયા જાણે છે કે અમારી પાસે સારા સ્પિનરો છે - રાશિદ ખાન, મુજીબ, નબી, રેહમત શાહ અને ઝહીર ખાન. અફઘાનિસ્તાનમાં અમને સ્પિનરોના રૃપમાં અનેક યુવા ખેલાડીઓ મળી રહ્યા છે. એ બધાં રાશિદ, નબીને ફોલો કરે છે. એને કારણે અમારી ટીમનો સ્પિન વિભાગ એકદમ મજબૂત છે. મારો અભિપ્રાય છે કે અમારી પાસે ભારત કરતાં પણ વધારે સારા સ્પિનરો છે.